চৰাইদেউ আঞ্চলিক সমিতিখনৰ সভাপতি দিগন্ত সন্দিকৈ আৰু সম্পাদক বিশ্বজিৎ গগৈৰ স্বাক্ষৰিত স্মাৰক পত্ৰখনত ঠিকাদাৰী প্ৰতিষ্ঠানটোৰ মইমতালি আৰু অদূৰদৰ্শিতাৰ বাবেই শোকাৱহ ঘটনাটো সংঘটিত হোৱা বুলি উল্লেখ কৰি সমগ্ৰ ঘটনাৰ উচ্চ পৰ্যায়ৰ তদন্ত কৰিবৰ বাবে প্ৰশাসনক দাবী জনায়৷ তদুপৰি নিহত শ্ৰমিকজনৰ পৰিয়ালক উপযুক্ত আৰ্থিক সাহায্য প্ৰদানৰ লগতে স্থায়ী সংস্থাপনৰ ব্যৱস্থা কৰা আৰু আহত শ্ৰমিকদ্বয়ৰ উন্নত চিকিৎসা প্ৰদানৰ ব্যৱস্থা কৰাৰ বাবে স্মাৰক পত্ৰখনৰ জৰিয়তে ঠিকাদাৰী প্ৰতিষ্ঠানটোক দাবী জনায়৷ ইফালে সংগঠনটোৱে এই সন্দৰ্ভত কাইলৈৰ পৰা মেঘা প্ৰতিষ্ঠানৰ সমগ্ৰ কাম কাজ অনিৰ্দিষ্ট কাললৈ বন্ধ ঘোষণা কৰিছে৷ সংগঠনটোৰ চৰাইদেউ আঞ্চলিকৰ শীৰ্ষ নেতাদ্বয়ে সমগ্ৰ ঘটনাৰ উচিত তদন্ত আৰু উপযুক্ত ক্ষতিপূৰণ প্ৰদান নকৰা পৰ্যন্ত কাইলৈৰ পৰা কাৰ্যকৰী হোৱাকৈ সংগঠনটোৱে মেঘাৰ কাম কাজ বন্ধ ৰাখিব বুলি জানিব গৈছে অন্যথা তীব্ৰ আন্দোলন গঢ়ি তোলা হ ’ ব বুলি প্ৰতিষ্ঠানটোক সকীয়াই দিছে৷